বর্ষীয়ান অভিনেত্রী এবং প্রাক্তন সাংসদ জয়া প্রদাকে ‘নাচনেওয়ালি’ বলে বিতর্কের মুখে পড়লেন সমাজবাদী পার্টির নেতা আজম খান।
শনিবার জয়া প্রদা বলেছিলেন, ‘‘আজম খানকে যদিও আমার ভাই বলি, কিন্তু উনি বার বার আমার উপর প্রতিশোধ নেওয়ার চেষ্টা করেছেন। যখনই খিলজিকে (‘পদ্মাবত’ ছবিতে) দেখলাম, চরিত্রটা আমাকে ওঁর কথা মনে পড়িয়ে দিল।’’ এই মন্তব্যের পরই আজম খান রবিবার এক সভায় বলেন, ‘‘শুনেছি, খিলজির চরিত্রটা খুবই খারাপ।

এই বিষয়ে অন্যান্য খবর

হাসিনের আগের বিয়ে ভেঙেছিল কেন, মুখ খুললেন প্রাক্তন স্বামী


পদ্মাবতী এই পৃথিবী ছেড়ে চলে গিয়েছিলেন খিলজি তাঁর নাগাল পাওয়ার আগেই। এখন, এক মহিলা, একজন ‘নাচনেওয়ালি’ এসে এই মন্তব্য করছেন আমার সম্পর্কে। আপনারাই বলুন, যদি এই ‘নাচনে গানেওয়ালি’দের কথায় গুরুত্ব দিই, রাজনীতিতে মন দেব কী করে?’’ এর আগেও জয়া প্রদা এবং আজম খান বিবাদে জড়িয়েছেন প্রকাশ্য।